# Абдера

### от Уикипедия, свободната енциклопедия

Абдера
Данни
Население: | 1 229 (2001)
Надм. височина: | 58 м
Геогр. положение: | 40° 58' 60N сев. ш. 21° 40' 60 изт. д.
Пощ. код: | 670 61
Тел. код: | 25410-5

Абдера (на гръцки: Άβδηρα, старогръцко произношение Абдера, новогръцко - Авдира) е град в Западна Тракия, Република Гърция, в Ном Ксанти, център на едноименния Дем Абдера, с 1 229 жители (2001).

## [редактиране] История

Църква в акропола на антична Абдера

Съгласно легендата Абдера е основан от Херкулес на мястото на смъртта на неговия приятел и любим Абдер, който загинал разкъсан от конете на Диомед. Градът е основан от гърци колонисти от град Клазомене в Йония през 656 пр.н.е. на мястото на древна финикийска колония, източно от устието на река Нестос (Места). Градът бързо станал важен икономически център на северния бряг на Егея. Няколко десетилетия след основаването си колонията е разрушена от съседни тракийски племена, по-късно е възстановена (6 в.пр.н.е) от преселници от йонийския град Теос, сред които е и поета Анакреон.

Важен извор за ранната история на Абдера е пеанът (песен) на Пиндар. Творбата дава ценни данни, както за религията, така и за най-близката заплаха за града от страна на траки и пеони. В този извор се споменава местният бог Аполон, наречен Дерайнос (епитет от тракийски произход), което показва, че жителите на града почитат и едно местно тракийско божество, чийто култ постепенно се слива с кулата към Аполон.

През 480 г.пр.н.е жителите на Абдера решават да предадат без бой града на персите. След разгрома на персите при остров Саламин в 480 г.пр.н.е. колонията им оказава добро гостоприемство.

След този период градът е в икономически подем. Започва сеченето на едни от най-красивите и разнообразни сребърни емисии. Те се откриват главно в населените с траки съседни околности на Абдера и са свидетелство за оживените търговски контакти между тях и града. След 480 г.пр.н.е. градът се сближава с Атина, дори членува в първия (478-477 г.пр.н.е.) и втория (378-377 г.пр.н.е.) Атински морски съюз, като има известни привилегии спрямо останалите съюзници. През 375 г.пр.н.е. трибалите заплашват града, но атинският военачалник Хабрий ги отблъсква.

В продължение на много време,Абдера си остава един от водещите елински полиси и запазва своята самостоятелност и демократична уредба. През 170 г.пр.н.е. е щурмуван и жестоко наказан от римляните. През римската императорска епоха е свободен град.

В Абдера са родени класическите гръцки философи Демокрит и Протагор и историкът Хекатей. В класическа Елада с епитета „абдерит“ (жител на Абдера) наричали прост, наивен човек.

## [редактиране] Личности

- Родени в Абдера
  - Демокрит (460 пр.н.е. - 380 пр.н.е.), философ
  - Левкип (500 пр.н.е. - 440 пр.н.е.), философ
  - Протагор (485 пр.н.е. - 410 пр.н.е.), философ

## [редактиране] Външни препратки

- Сайт на гръцкото министерство на културата, посветен на Антична Абдера
- Официален сайт на Дем Абдера

Взето от „http://bg.wikipedia.org../../../%D0%B0/%D0%B1/%D0%B4/%D0%90%D0%B1%D0%B4%D0%B5%D1%80%D0%B0.html“.

Категории: Древногръцки градове | Градове в Гърция | Ном Ксанти

##### Views

- Статия
- Беседа
- Текуща версия

##### Търсене

##### На други езици

- Català
- Česky
- Dansk
- Deutsch
- Ελληνικά
- English
- Español
- Suomi
- Français
- Galego
- עברית
- Italiano
- 한국어
- Latina
- Nederlands
- Polski
- Português
- Română
- Русский
- Slovenčina
- Српски / Srpski
- Svenska